CELEX: 62019CB0807
Language: hr
Date: 2020-11-26 00:00:00
Title: Predmet C-807/19: Rješenje Suda (šesto vijeće) od 26. studenoga 2020. (zahtjev za prethodnu odluku koji je uputio Sofiyski rayonen sad – Bugarska) – postupak koji su pokrenuli „DSK Bank” EAD i „FrontEx International” EAD (Zahtjev za prethodnu odluku – Članak 99. Poslovnika – Zaštita potrošača – Direktiva 93/13/EEZ – Članak 3. i članci 6. do 8. – Direktiva 2008/48/EZ – Članak 22. – Nepoštene odredbe u ugovorima sklopljenima s potrošačima – Ispitivanje nacionalnog suda po službenoj dužnosti – Nacionalni postupak izdavanja platnog naloga)

8.2.2021   
            
            
               HR
            
            
               Službeni list Europske unije
            
            
               C 44/11
            
         
      Rješenje Suda (šesto vijeće) od 26. studenoga 2020. (zahtjev za prethodnu odluku koji je uputio Sofiyski rayonen sad – Bugarska) – postupak koji su pokrenuli „DSK Bank” EAD i „FrontEx International” EAD
      (Predmet C-807/19) (1)
      
      (Zahtjev za prethodnu odluku - Članak 99. Poslovnika - Zaštita potrošača - Direktiva 93/13/EEZ - Članak 3. i članci 6. do 8. - Direktiva 2008/48/EZ - Članak 22. - Nepoštene odredbe u ugovorima sklopljenima s potrošačima - Ispitivanje nacionalnog suda po službenoj dužnosti - Nacionalni postupak izdavanja platnog naloga)
      (2021/C 44/15)
      Jezik postupka: bugarski
      
         Sud koji je uputio zahtjev
      
      Sofiyski rayonen sad
      
         Stranke glavnog postupka
      
      „DSK Bank” EAD, „FrontEx International” EAD
      
         Izreka
      
      
                  1.
               
               
                  Pravo Unije treba tumačiti na način da mu se protivi to da nacionalni sud kojem je podnesen zahtjev za izdavanje platnog naloga ne provede ispitivanje moguće nepoštenosti odredbe ugovora sklopljenog između prodavatelja robe ili pružatelja usluga i potrošača zbog praktičnih poteškoća poput njegova radnog opterećenja.
               
            
                  2.
               
               
                  Članak 6. stavak 1. i članak 7. stavak 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima treba tumačiti na način da im se ne protivi to da nacionalni sud pred kojim se vodi postupak povodom zahtjeva za izdavanje platnog naloga može, ako pretpostavlja da se taj zahtjev temelji na nepoštenoj odredbi u ugovoru o potrošačkom kreditu u smislu Direktive 93/13, iako potrošač nije podnio prigovor, od vjerovnika zahtijevati dodatne informacije kako bi ocijenio moguću nepoštenost te odredbe.
               
            
                  3.
               
               
                  Članak 3. i članak 8. Direktive 93/13, u vezi s člancima 6. i 7. te direktive, treba tumačiti na način da u okviru razmatranja po službenoj dužnosti moguće nepoštenosti odredaba ugovora sklopljenog između prodavatelja robe ili pružatelja usluga i potrošača, koje nacionalni sud provodi kako bi utvrdio postojanje znatnije neravnoteže između obveza koje stranke imaju na temelju tog ugovora, taj sud također može uzeti u obzir i one odredbe nacionalnog prava koje potrošačima osiguravaju veću zaštitu od one koja je predviđena tom direktivom.
               
            
         (1)  SL C 27, 27. 1. 2020.